b'\n_START_ARTICLE_\nAjdovski gradec, Vranje\n_START_SECTION_\nArheologija\n_START_PARAGRAPH_\nNa vrhu gri\xc4\x8da so doma\xc4\x8dini \xc5\xbee 1811 na\xc5\xa1li med ru\xc5\xa1evinami rimski nagrobnik in sarkofag. Po temeljitej\xc5\xa1ih arheolo\xc5\xa1kih raziskavah so v obdobju 1901 do 1905 poleg napisnih kamnov in \xc5\xa1tevilnih drugih najdb izkopali tudi temelje zidanih stavb in dele obzidja okoli naselbine. Bistveno pa so podobo naselbine razkrila \xc5\xa1ele izkopavanja, ki jih je leta 1970 vodil arheolog Peter Petru in je najdi\xc5\xa1\xc4\x8de dobilo tudi sedanje ime. Do tedaj je bilo to najdi\xc5\xa1\xc4\x8de poznano pod imenom Vranje._NEWLINE_Ajdovski gradec je do sedaj najbolj raziskano seli\xc5\xa1\xc4\x8de iz nemirnega obdobja preseljevanja ljudstev pri nas. Izkopano gradivo hranita muzej v Gradcu in Narodni muzej Slovenije v Ljubljani.'